شەفەق نیوز/ دەسەی باڵای تەندروسی و سەڵامەتی نیشتمانی، ئمڕوو شەممە، بڕیگ بڕیار ئەرا نواگردن ڤایڕۆس کۆڕۆنا دەرکرد.
دەسەی باڵا؛ قەیەغەی هاتووچگن لە ساعەت هەیشت ئیوارە تا ساعەت پەنج شەوەکی چەسپان لە رووژ ١٨ی ئی شوباته دەسوەپی کەێد.
دەسەی باڵا فەرمانبەرەیل تەندروسی و هێزە ئەمنیەگان و فەرمانگە خزمەتگوزاریەگان و دوکانەیل سەوزە فرووشەگان لە قەیەغەگە وەخشێد.
دەسەی باڵا قەیەغەی پرسەگان کرد و باج پەنج مەلیۆن خستە بان پێشێلکارەگان.
هەمیش دەسەگە گشت مزگەفت و حسێنیەگان بەسا، و لەوەختەیل نماز تەنیا ئەرا بانگ واز بوون.
دەسەی باڵا بڕیار دا خوەنەواری لە مەکتەو و پەیمانگا و کولێژە حکومەتی و تایبەتەگان لە رووژ ١٨ی شوباتەو بوودە ئەلیکتڕۆنی، بیجگە قۆناغە کۆتاییەگان لە خوەنەوارەیل کولێژ پزشکی.
